Szerintem a deszkások között bennem van a legtöbb gyűlölet.
Sokan mondanak… rosszakat.
De engem nem érdekel mások véleménye.
Motivációnak fogom fel, és csinálom tovább, amit akarok.
A nagyszerűség pillanatai
A brazíliai São Paulóban nőttem fel.
Tízévesen kezdtem gördeszkázni.
Akkor értem először a deszkához, és beleszerettem.
Ahogy elkezdtem, mindent… nagyon gyorsan megtanultam.
Az első napon trükköket próbálgattam.
Hajtani se tudtam magam,
de már trükköket próbáltam.
Kapaszkodtam a kapuba,
és úgy csináltam a kickflipeket, heelflipeket…
A gördeszkával nagyon könnyű elesni.
Folyton elesünk.
Sokan már az elején feladják,
mert fájdalmas.
Emlékszem az első alkalomra, lefele gurultam, és elestem.
És… A testem csupa horzsolás volt.
Azt mondtam:
„Hű, de klassz volt! Még egyszer akarom.”
A fiúkkal gördeszkáztam. Szinte én is kisfiú voltam.
Ott verekedtem velük.
A trükkjeikkel próbálkoztam.
Az egyedüli lány voltam.
A szomszéd csúfolt,
mert úgy öltöztem, mint a fiúk,
lógó nadrág, sapka, és gördeszka volt nálam.
Apám utálta a gördeszkát.
Nem akarta, hogy gördeszkázzak.
Szigorú apa volt.
Azt mondta, otthon kéne tanulnom,
nem kint a fiúkkal lógnom.
Még a deszkámat is félbetörte.
De másnap a haverommal szereztem egyet,
és lett új deszkám.
Csakis gördeszkázni akartam.
Tizennégy éves koromban meghívtak Los Angelesbe
az X Gamesre.
Akkor jöttem rá, hogy:
„Lehet, hogy jó vagyok benne.”
Köszöntöm önöket a kaliforniai Los Angelesben.
Az első X Gamesen nem szerepeltem jól.
A brazíliai versenyekhez szoktam, ahol…
a pálya nagyon kicsi.
Az X Gamesen minden a duplája volt.
És utolsó lettem.
Szükségem volt rá.
Onnan kezdve máshogy gördeszkáztam.
Azon voltam, hogy jobb legyek.
Azt mondtam: „Oké, bele kell húznom.”
Leticia első aranyérmét otthon nyeri.
Leti! Leti! Leti! Leti!
Leticia Bufoni az aranyérmes.
Leticia Bufoni újra a csúcson.
Újabb aranyérem.
Három aranyat nyert az X Gamesen.
Egy bronzot, két ezüstöt.
X GAMES ÉRMEK - 2010 EZÜST 2011 BRONZ - 2012 EZÜST
2013 ARANY - 2013 ARANY 2013 ARANY - 2014 BRONZ
Amikor az X Gamesen nyerni kezdtem,
minden nagyon gyorsan történt.
Elég király volt.
Találkoztam a profi deszkásokkal.
És sokat szerepeltem magazinokban,
fitneszlapokban,
divatlapokban.
Sokan mondták, hogy már nem gördeszkás vagyok,
hanem teljes munkaidős modell,
fitneszmodell lettem.
Ez fájt, mert nekem mindig is a gördeszkázás volt az első.
Mindig ez állt az első helyen.
Megtisztelő volt, hogy meghívtak
az ESPN Body számába.
Eleinte nagyon izgultam,
mert tudtam, hogy pucér leszek.
Megcsináltam, és imádtam a végeredményt.
De sokan nem tudták,
hogy a lényeg a sportoló testének bemutatása,
az izmoké, és nem a többi dolog felfedése.
Ezért sokan sok rosszat mondtak.
Azt, hogy fizettek érte.
Hogy eladtam magamat.
Pont a Street League előtt történt,
a legelső Street League előtt.
Élőben jelentkezünk Chicagóból.
STREET LEAGUE GÖRDESZKA-VILÁGBAJNOKSÁG
Történelmi nap virradt fel a Street League-en.
Hatéves múltja során
a mai napig egyszer sem indultak rajta nők.
MOST DUPLAANNYI NŐ!
A Street League a legnagyobb gördeszkás verseny volt.
A karrierem nehéz periódusban járt.
Nagyon akartam győzni.
Most megváltozik a női gördeszka.
Lássuk, mely nők indulnak a címért!
Sok versenytársam mondta,
hogy már nem gördeszkázom.
A pályán mindenki egymás barátja.
De gondolatban tudtam, hogy ők beszéltek rólam.
Nagyon erősen akartam bizonyítani, hogy tévednek.
A verseny előtti idegesség,
ez az érzés nem a legjobb.
De ahogy elindulok a deszkával, minden megváltozik.
Koncentrálok, és nem figyelek másra.
Akár mellettem is kiabálhatják a nevemet.
Tűzijáték is lehet.
Én a trükkökre koncentrálok.
Tudja kombinálni az ollie-kat.
A jó trükköket.
Gyorsaságban nagyon jó.
Jók az átmenetei. Jó az utcai trükkökben.
A pálya nagyon klassz volt.
Középen volt egy nagy SLS-logó,
és senki nem ugrotta át,
mert túl messze volt.
Egy nagy ollie.
Hű! Ez az!
AZ 1. HELYÉRT: 4,4
Ez az!
Az első vagy a második helyre nem is gondoltam.
Csak a trükköket akartam bemutatni.
Szép! Tökéletes menet.
Nagyon szép fordulat!
AZ 1. HELYÉRT: 1,3
Emlékszem, második voltam, és még három lehetőségem volt.
És szükségem volt… nem egy nagy pontszámra, hanem egy elfogadhatóra.
Ha valamit egyszerűbben csinálok,
megkapom a pontot, és az első helyre ugrom.
De a fejemben nem számoltam a pontokat.
Csak valami jót akartam csinálni.
Egy rendes trükköt. Nem akartam könnyen nyerni.
Mit tartogat számunkra?
A nagy teljes fordulat nem igazán jött össze.
Egy 360-as fordulatot akartam.
Elsőre nem sikerült.
Gondoltam: „Oké, még van két lehetőség. Menni fog.”
A másodikat is elrontottam.
Gondoltam: „Hát, ez nehéz lesz.
Nagy a nyomás, már csak egy esélyem van.”
Egy 3,9-es kell neki.
Meglátjuk, megpróbálja-e újra a 360-ast, ami nem sikerült…
vagy valami biztossal próbálkozik.
Tudtam, hogy nem kell nagy dobás.
De én azt akartam.
Meg akartam csinálni a trükköt.
Főleg, hogy kétszer elhibáztam. Meg kellett csinálni.
Nem váltok trükköt azért, mert úgy nem nyernék.
Ha nyerek, rendesen akarok nyerni.
Koncentrálnia kell.
Ha az ember trükköt csinál, tudja, sikerül-e…
SIKER HIBA
…vagy elhibázza.
A deszka a talpam alatt volt,
gondoltam: „Menni fog. Ez az! Sikerülni fog.”
De amint földet értem, kicsit elveszítettem az egyensúlyt.
És amikor visszanyertem,
arra gondoltam: „Oké, megvan.”
És azonnal ünnepelni kezdtem.
Összehozta! Ez az!
Durva!
Leticia Bufoni az első női
SLS Nike SB Super Crown világbajnok.
Az utolsó trükk után
remekül éreztem magam.
Nehéz megmagyarázni.
Mint a tandemugrás. Meg kell csinálni, hogy tudd.
Az akkori életem miatt az volt a legnagyszerűbb győzelmem.
Utána tisztelni kezdtek.
Egy álom. Egy álom.
Vagy két hétig álmodtam a Street League-ről.
És megcsináltam.
Irtóra örülök.
Életem egyik legjobb pillanata volt.
Oda jutottam, hogy már értem,
ha valamit jól csinálok, akkor rosszakat fognak mondani rólam.
De nem törődöm vele.
Mindig is jobb gördeszkás akartam lenni.
A győzelem természetesen számít,
de a gördeszkázás több a győzelemnél.
Sok szülő jön hozzám azzal,
hogy a lányuk azért gördeszkázik, mert látta a videóimat.
Nagyszerű ilyet hallani.
Olyasvalaki próbálok lenni, aki nem volt nekem a kezdetekkor.
Meg akartam mutatni apámnak, hogy a nők tudnak gördeszkázni,
hogy ők is lehetnek profik.
De nem volt lehetséges.
Most én akarok ilyen lenni a fiatal generáció számára.
Meg akarom mutatni, hogy meg lehet csinálni, amit akarunk.
Csak a szenvedélyre kell koncentrálni.
Mindenkinek megy.
A feliratot fordította: Basch Erzsébet